
Forslag til vedtak:

”Det er av overordnet betydning at studiene innen Logistikk og Maskinteknikk fyller følgende krav:

· Et faglig tilbud som er ”state of the art”

· Studiene skal være profesjons- og markedstilpasset

· Studentene skal gis inspirasjon til egen kompetanseheving
· Ansatte skal delta i eksternfinansiert virksomhet

· Studiene skal stimulere til tverrfaglig kompetanse med bl.a. vekt på installasjonsfag.
Ved evalueringen legges derfor følgende forhold til grunn:

Faglige forhold:

· Undervisningskvalitet 
· Kompetanseutvikling 
· Markedstilpasning 

· Publisering
Studenter:

· Opplevd kvalitet og faglig relevans på utdanningstilbudet

· Studiets evne til inspirasjon til faglig utvikling

· Studiets renommé og identitet

            
Ansatte:
· Samarbeid med programansvarlige, dekan og andre kolleger
· Bidrag til et godt sosialt miljø

· Bidrag til avdelingens utvikling generelt og utvikling av aktive miljø innenfor de ulike fag

· Tverrfaglige aktiviteter

· Generell måloppnåelse
· Deltagelse i eksternfinansiert virksomhet
· Evne til å nå økonomiske mål

            
Samfunn:

· Er studiet i tråd med markedets behov?
· Er studiets innhold og kvalitet kjent i sitt relevante marked? 

Evalueringen foretas av en ekstern komité, som utpekes av styret tidlig i 2008.”
Innledning

Saken om forholdene på MAL og ledelse av MAL (se nedenfor) har vært behandlet i avdelingsstyremøtene siden høsten 2005, og høgskolens ledelse har blitt løpende orientert.  Av hensyn til dem dette gjelder, ble saken unntatt offentlighet. På de vanlige møtene med fagorganisasjonene ble derfor ikke saken gjennomgått. Før saken behandles videre, må avdelingsstyret avgjøre om den fremdeles skal unntas offentlighet eller ikke. De ansatte ved Logistikk og ved Maskinteknikk ble spurt hva de ønsker, og de ønsker enstemmig at saken skal være offentlig (se vedlegg 1).

Forbedrings- og effektiviseringsopplegg

På avdelingsstyremøtet 18.4.06 ble det vedtatt å forsøke et forbedrings- og effektiviseringsopplegg for MAL. Tiltakene som inngikk i dette, var overensstemmende med hvordan virksomheten foregår ved de andre programmene, se vedlegg 2.

Det ble stilt krav på følgende punkter:

Programansvarlig. Det var en forutsetning for styrets vedtak at den som ble utpekt som programansvarlig, skulle påta seg vervet og gå inn i det på en positiv og aktiv måte.
Per Bergsbakk påtok seg oppgaven 24.4.07, og han har fungert godt. 23.5.07 ga han beskjed om at han ikke ville fortsette, se vedlegg 3. 
Kommunikasjon. Det var tidligere liten kommunikasjon til og fra programmet. Høringsuttalelser, rapporter og innspill fra MAL var ufullstendige, forsinkede eller uteble. 

Fra mai 2006 har programmet hatt korte, ukentlige møter, med god kommunikasjon. I begynnelsen var et par ansatte mye borte, men det har bedret seg. Programmet leverer nå uttalelser slik som de andre.

Handlingsplan. MALs handlingsplan for 2005 inneholdt nesten ikke konkrete aktiviteter, ansvarlige eller tidsfrister. Den var følgelig uegnet som styringsverktøy. MALs studentrepresentanter uttrykte skuffelse over programmets strategiarbeid.

Gode handlingsplaner er utarbeidet for 2006 og for 2007.

Medarbeidersamtaler ble tidligere ikke gjennomført, men det er gjort i 2006 og 2007.

Kompetanseutvikling. Det er rapportert om økende vilje til dette.

Laboratoriene hadde forfalt. I et møte med høgskolens ledelse 21.3.06 uttalte en av lærerne på MAL at det muligens ikke var gjennomført laboratorieøvinger i VVS-fagene på halvannet år. Dette til tross for at flere VVS-fag har obligatoriske laboratorieøvinger. Han vedgikk at VVS-laboratoriet var preget av manglende opprydding og at hovedprosjekter hadde vært gjennomført uten særlig veiledning. Programmet hadde ikke søkt hverken avdelingen eller HiST om midler til å utbedre forholdene.

Nødvendig oppgradering av laboratoriene er nå gjennomført, og laboratorieundervisningen er kommet i gang.

Forholdet til studentene. Resultatene fra HiSTs spørreundersøkelser tyder på at MAL-studentene er mindre fornøyde enn de andre AFT-studentene. For AFTs lokale evalueringer av undervisningskvalitet har MAL hatt problemer med å få studentene til å delta. På et møte med representanter fra alle programmene, studenter og dekanen uttalte en MAL-ansatt at jenter ikke har noe på Maskin å gjøre, for jenter forstår ikke maskinfag.

Faglig samarbeid. AFTs arbeid med å vurdere muligheter for faglig utvikling og økonomiske besparelser er forsinket, men det skyldes forhold utenfor MAL. Når det gjelder spørsmålet om å ha Materialteknologi som studieretning for MAL-studenter, så har dette møtt motstand på MAL.

Studietilbudet. Studieretningenes relevans i forhold til næringslivet skulle gjennomgås. Dette er etter sigende gjort, men rapporten er fremdeles ikke oversendt til ledergruppen.

Deltagelse på fellesarrangement har fungert godt.

Andre forhold var at de ansatte skulle vise respekt for kolleger og studenter både på og utenfor programmet. MAL-ansatte har uttalt at hvis de ble slått sammen med KMT, så skulle de gjøre det meget ubehagelig for KMT-ansatte. En av lærerne på MAL sa opp sommeren 2005, etter at det ikke lyktes å rette på det vedkommende oppfattet som dårlige kollegiale forhold.

Ifølge rapporteringen har de kollegiale forhold fungert godt under Bergsbakks ledelse.

Løsninger diskutert i ledergruppen og i forrige avdelingsstyre

Ifølge høgskolens regler skal programsvarlig utpekes av dekanen i samråd med avdelingsstyret. Det er en krevende stilling, som for MALs vedkommende innebærer personalansvar for 16 personer og budsjettansvar for ca. 9 millioner/år. I medarbeidersamtale med dekanen i januar sa Per Bergsbakk seg villig til å fortsette i en ny periode, i likhet med de fire andre programansvarlige på AFT. Han ga senere beskjed om at han bare ville fortsette hvis rapporteringen til avdelingsstyret ble stoppet. Etter at Bergsbakk 23.5.07 sendte sin oppsigelse som programansvarlig, har flere løsninger vært diskutert:

Deling av programansvaret:

· Per Bergsbakk og Jan Dragseth som programansvarlig annethvert år. 

· Jan Dragseth eller Liv Bente Grande som vikar for Per Bergsbakk frem til 1.8.08.

Disse løsningene gir for liten kontinuitet, og Grande og Dragseth har liten erfaring med de oppgaver det innebærer å lede et så krevende program.

Frikjøp av Bergsbakk 

Det ble diskutert å frikjøpe Bergsbakk fra undervisningsoppgavene i ett år, slik at han kunne oppgradere fagene sine samt kvalifisere seg for opprykk til førstelektor. Etter noen dager ble dette avvist av Bergsbakk.

Fra avdelingsstyrets møter i juni 2007

På det regulære styremøtet 5.6.07 fikk programmet og programansvarlig ros for det som er oppnådd. I dekanens notat (vedlegg 4) står det at rutinene fungerer som ved de andre programmene, men at det fremdeles er noe som mangler når det gjelder enkeltpersoners vilje til å gjøre en innsats for fellesskapet. Styrets vedtak om å opprettholde MAL forutsatte at Bergsbakk fortsatte som programansvarlig. 11.6.07 ga han beskjed om at han valgte å slutte som programansvarlig.

Det ble avholdt et ekstraordinært styremøte 28.6.07, med rektor Torunn Klemp til stede. På forslag fra dekanen vedtok styret å åpne møtet, og Utdanningsforbundet og NTL var til stede med en representant hver. Etter styrets diskusjon forelå to forslag til vedtak. Det ene forslaget falt, med en stemme for og resten mot. Følgende ble deretter enstemmig vedtatt:

”Fra 1. august deles MAL som følger:

· Ansatte innen logistikk overføres til ALM. Programansvarlig for ALM får dermed også det faglige ansvar for studieprogrammet logistikk.

· Ansatte innen VVS overføres til BYG.

· Øvrige ansatte overføres til KMT.

Dekanen oppnevner en koordinator for maskinstudiet, etter diskusjon i ledergruppen. Styret orienteres. 

Senest på siste styremøte i 2008 skal avdelingsstyret vurdere MALs videre organisering, som fortsatt delt eller ikke. Evalueringskriterier fastlegges av styret så tidlig som mulig høsten 2007. Inntil videre beholder de ansatte sine nåværende kontorer. Vedtaket forutsetter fortsatt oppfølging fra avdelingsstyret, som vil vurdere eventuelle endringer i løpet av oppfølgingsperioden.

Det er et mål for avdelingsstyret på lengre sikt å få et velfungerende MAL med egen programansvarlig.”

Ledergruppen ble 13.8. enig om å oppnevne Jan Dragseth som koordinator for maskinstudiet. Han påtok seg oppgaven, og avdelingsstyret samt alle ansatte ble orientert om dette samme dag.
Evalueringskriterier

Det er av overordnet betydning at studiene innen Logistikk og Maskinteknikk fyller følgende krav:

· Et faglig tilbud som er ”state of the art”

· Studiene skal være profesjons- og markedstilpasset

· Studentene skal gis inspirasjon til egen kompetanseheving

· Ansatte skal delta i eksternfinansiert virksomhet

· Studiene skal stimulere til tverrfaglig kompetanse med bl.a. vekt på installasjonsfag.
Ved evalueringen bør derfor følgende forhold legges til grunn:

Faglige forhold:

· Undervisningskvalitet 
· Kompetanseutvikling 
· Markedstilpasning 

· Publisering
Studenter:

· Opplevd kvalitet og faglig relevans på utdanningstilbudet

· Studiets evne til inspirasjon til faglig utvikling

· Studiets renommé og identitet

            
Ansatte:
· Samarbeid med programansvarlige, dekan og andre kolleger
· Bidrag til et godt sosialt miljø

· Bidrag til avdelingens utvikling generelt og utvikling av aktive miljø innenfor de ulike fag

· Tverrfaglige aktiviteter

· Generell måloppnåelse
· Deltagelse i eksternfinansiert virksomhet
· Evne til å nå økonomiske mål

            
Samfunn:

· Er studiet i tråd med markedets behov?
· Er studiets innhold og kvalitet kjent i sitt relevante marked? 

Evalueringen bør foretas av en ekstern komité, som utpekes av styret tidlig i 2008.
